BASES QUE REXEN A CONVOCATORIA PARA A CONCESIÓN DE SUBVENCIÓNS A AGRUPACIÓNS E CLUBS DEPORTIVOS SEN ÁNIMO DE LUCRO E DEPORTISTAS FEDERADOS, TEMPADA 2019/2020
ADMINISTRACIÓN LOCAL — Municipal — Estrada, A (Subvencións e axudas, 28/07/2020)

O Excmo. Concello da Estrada, como cada ano, adquire un importante compromiso cos deportistas e clubs do Concello, consciente da importancia de fomentar o deporte en todas as súas facetas, dándolle verdadeira importancia o traballo por parte dos clubs á formación de novos deportistas e ó deporte de base. Para cumprimentar as solicitudes, poden solicitar axuda no departamento de Deportes do Concello da Estrada, estas axudas que se rexerán pola seguintes: As presentes bases teñen por finalidade regular a concesión de subvencións destinadas ós clubs e asociacións deportivas e ós deportistas federados do Concello da Estrada para a participación e promoción deportiva da tempada 2019/2020, en base ó disposto en: - Artigo 25.2. l) da Lei 7/85 Reguladora das bases de Réxime Local. - Artigos 23 e seguintes do Decreto de 17 de xuño polo que se aproba o Regulamento de Servizos das Corporacións Locais. Son obxectivos perseguidos polas axudas reguladas nestas bases a potenciación do deporte, a promoción da práctica deportiva, a creación de canteiras de deportistas no Concello da Estrada tanto a curto como a longo prazo, impulsando ademais deste xeito formas de ocio alternativo. O importe total que se dispón para o outorgamento das subvención a conceder será de 103.000 Euros, dos que un máximo de 3.000€ se destinará as solicitudes formuladas por deportistas federados/as, con cargo a partida orzamentaria 340.489.00. Poderán solicitar estas axudas: 3.1.- Clubs deportivos sen ánimo de lucro e asociacións deportivas do Concello da Estrada legalmente constituídos e que veñan desenvolvendo unha labor de promoción deportiva e de interese para a sociedade dentro do Concello da Estrada. Os cales deberán cumprir en todo caso os seguintes requisitos: 3.1.1.- Os clubs federados sen ánimo de lucro, deben de ter domicilio social no Concello da Estrada e que levar a cabo a súa actividade dentro do mesmo.3.1.2.- Estar debidamente federadas e inscritas no Rexistro oficial correspondente.3.1.3.- Que a competición na que participa a entidade estea regulada e incluída dentro do calendario oficial de competición organizada pola federación da súa modalidade correspondente.3.1.4.- Estar o corrente nas obrigas tributarias coa Facenda estatal e autonómica, así como estar o corrente cas obrigas coa Seguridade Social e co Excmo Concello da Estrada. Quedan excluídas as asociacións ou entidades que asinen un Convenio específico co Concello, as cales se rexerán polo devandito Convenio.3.2.- Deportistas individuais federados empadroados no Concello da Estrada con anterioridade á aprobación destas bases, cumprindo ademáis: 3.2.1.- Participar como mínimo en 2 probas ou campionatos de carácter oficial de ámbito autonómico ou superior incluídas nos calendarios das respectivas federacións, xa sexa a nivel individual ou a nivel de club ou selección e organizados pola federación deportiva correspondente.3.2.2.- Estar o corrente nas obrigas tributarias coa Facenda estatal e autonómica, así como estar o corrente cas obrigas coa Seguridade Social e co Excmo Concello da Estrada. As solicitudes presentaranse, no Rexistro Xeral do Concello, no prazo de 20 días naturais, contados dende o día seguinte da publicación destas bases no Boletín Oficial da Provincia. A convocatoria de subvencións farase pública no taboleiro de anuncios do Concello, na prensa local e na páxina web do Concello da Estrada. Cada club só poderá formular unha única solicitude dunha modalidade deportiva concreta. As solicitudes de subvención deberán presentarse no modelo de solicitude (Anexo I) que se facilitará no Rexistro Xeral do Concello e na páxina web do Concello da Estrada, e que irá acompañada dos seguintes documentos: 5.1.- Entidades: 5.1.1.- Modelo de solicitude (anexo I) debidamente cumprimentado e asinado polo/a representante do club, sendo obrigatorio cubrir todos os apartados.5.1.2.- Copia cotexada do CIF.5.1.3.- Certificación da Federación Galega ou nacional correspondente na que se especifique: 5.1.3.1.- A participación dos equipos en competición na tempada 2019/2020.5.1.3.2.- O número de equipos participantes por categoría do club, nivel da competición e sexo.5.1.3.3.- O número de licenzas por categoría e sexo que participan en competición na tempada 2019/2020. Listado nominal.5.1.4.- Certificación da Federación Galega ou nacional correspondente na que se especifique o listado nominal dos adestradores do club de referencia na tempada 2019/2020 e copia cotexada dos títulos de ditos adestradores.5.1.5.- Memoria da actividade deportiva da tempada de referencia, onde se contemplen as actividades realizadas a maiores da competición regular e un dossier gráfico que acredite o uso da lingua galega. (cartelería de eventos e/ou actividades, redes sociais, páxina web,.) Excepcionalmente, aquelas entidades ou clubs de modalidades deportivas que se desenvolvan durante o ano natural deberán de presentar o certificado da federación, correspondente ó ano 2020.5.2.- Deportistas a título individual: 5.2.1.- Modelo de solicitude (anexo I) debidamente cumprimentado e asinado polo/a deportista, sendo obrigatorio cubrir todos os apartados.5.2.2.- Copia cotexada da licenza federativa en vigor.5.2.3.- Copia cotexada do DNI.5.2.4.- Certificado federativo onde se faga constar a participación e os resultados do deportista nas diferentes competicións, campionatos ou eventos na Tempada 2019/2020.5.2.5.- Certificado de empadroamento do/a solicitante.5.2.6.- Proxecto deportivo, a desenvolver durante o ano da solicitude, no que se incluirá: - Data, lugar, número e duración das competicións. - Nivel da competición (autonómica, nacional, internacional,.) - Orzamento de gastos e ingresos estimados para a tempada de referencia. - Dossier gráfico que acredite o uso da lingua galega. (participación en eventos e/ou actividades, redes sociais, páxina web,.) 5.3.- Documentos comúns a todas as solicitudes: 5.3.1.- Certificación bancaria da conta onde se efectuarán os pagamentos.5.3.2.- Certificación de estar ao día no pagamento das obrigas tributarias e coa seguridade social impostas pola lexislación vixente.5.3.3.- Declaración de axudas e/ou subvencións de calquera entidade pública ou privada solicitadas para a mesma finalidade indicando a contía das mesmas e declaración xurada conforme o solicitante non está incurso en ningunha das causas de prohibición de percepción de subvencións ou axudas públicas mencionadas no artigo 13 da Lei 38/2003 (Anexo II). As subvencións reguladas nas presentes Bases concederanse en réxime de concorrencia competitiva, polo que as solicitudes que cumpran os requisitos serán avaliadas consonte aos criterios que de seguido se sinalan: 6.1.- Clubs e asociación deportivas: Criterios: Nivel de competición regular do equipo representativo do club, segundo certificado federativo: - Nivel nacional: 25 puntos - Nivel autonómico: 12 puntos. - Nivel provincial: 5 puntos. - Nivel comarcal: 2 puntos. Participación do club en campionatos de carácter oficial da modalidade ou competicións puntuais non regulares, segundo certificado federativo. - A nivel nacional: Participación en ata 2 campionatos: 5 puntos Participación entre 3 e 5 campionatos: 15 puntos. Participación en máis de 6 campionatos: 25 puntos. - A nivel internacional: Participación en ata 2 campionatos: 10 puntos Participación entre 3 e 5 campionatos: 20 puntos. Participación en máis de 6 campionatos: 30 puntos. Número de licenzas federativas segundo certificado federativo da federación correspondente. Listado nominal. - Cada licenza federativa: 1 punto. As licenzas federativas teñen que estar dadas de alta na federación correspondente, presentando un certificado da federación que así o demostre. Nivel de formación dos técnicos encargados da formación dos equipos das distintas categorías. - Licenciado/a en Ciencias da Actividade Física e o Deporte: 10 puntos. - Diplomado/a en Ciencias da Actividade Física e o Deporte: 8 puntos. - Adestrador/a nacional ou superior (nivel I) da modalidade ou Técnico Superior En Actividades Deportivas (TAFAD): 6 puntos. - Adestrador/a rexional (nivel II): 4 puntos. - Monitor deportivo ou adestrador nivel básico: 2 puntos. Este apartado terá unha puntuación máxima de 100 puntos. Un mesmo título de adestrador non se poderá presentar por dous clubes diferentes. Organización e colaboración co Excmo Concello da Estrada, na realización de eventos, torneos e actividades que se van realizar como promoción do deporte base no Concello da Estrada e incidencia social: - Un evento/torneo/actividade con incidencia social alta: 15 puntos. - Dous ou máis eventos/torneos/actividades con incidencia social alta: 20 puntos. - Un evento/torneo/actividade con incidencia social media: 5 puntos. - Dous ou máis eventos/torneos/actividades con incidencia social media: 10 puntos. - Un evento/torneo/actividade con incidencia social baixa: 1 puntos. - Dous ou máis eventos/torneos/actividades con incidencia social baixa: 3 puntos Número de licenzas federativas menores de 18 anos segundo certificado federativo, de participantes en competicións de categorías base. - Ata 20 licenzas: 10 puntos. - Entre 21 e 40 licenzas: 25 puntos. - Entre 41 e 60 licenzas: 40 puntos. - Máis de 60 licenzas: 60 puntos. Número de licenzas federativas femininas segundo certificado federativo. - Ata 10 licenzas: 10 puntos. - Entre 11 e 20 licenzas: 20 puntos. - Entre 21 e 30 licenzas: 30 puntos. - Máis de 30 licenzas: 40 puntos. Número de equipos femininos do clube, que compitan de forma regular durante a tempada 2019/2020 segundo certificado federativo. Enténdese coma equipo aquela formación estable que compite nun deporte colectivo, a nivel oficial o longo da tempada 2019/2020, ca práctica totalidade das fichas federativas no inicio e no remate da tempada (5.1.3) - Un equipo: 10 puntos. - Dous equipos: 20 puntos. - Tres equipos: 30 puntos. - Máis de 3 equipos: 40 puntos. i. Promoción da lingua galega Valorarase o uso da lingua galega na difusión (cartelería, paxina web, redes sociais,.), na formación dos membros da entidade e no desenrolo de actividades, actos ou eventos da entidade. Para isto achegarase dossier gráfico que acredite o uso da lingua galega: - Acreditación da difusión da cartelería en Galego: 1 punto. - Acreditación da difusión da cartelería en Galego e a utilización do galego en redes sociais e/ou páxina web: 2 puntos - Acreditación da realización de evento/torneo/actividade relacionado en exclusiva ca promoción da lingua galega: 3 puntos 6.2.- Deportistas a título individual: Os deportistas federados empadroados no Concello da Estrada, que se encontren federados na modalidade deportiva correspondente e nun club con domicilio social no Concello da Estrada, que xa solicitara a subvención no apartado destinado os clubs, non poderán compatibilizala ca axuda destinada os deportistas individuais. Criterios: a. Nivel de competición no que participa o deportista regularmente: - Nivel internacional: 20 puntos. - Nivel nacional: 10 puntos. - Nivel autonómico: 5 puntos. b. Número de probas de carácter oficial nas que participa o deportista de forma puntual ou non regularmente durante a tempada segundo certificado federativo: - Máis de de 2 probas federadas de ámbito internacional: 14 puntos. - 10 ou máis probas federadas de ámbito nacional: 10 puntos. - Entre 5 e 9 probas federadas de ámbito nacional: 8 puntos. - Menos de 5 probas federadas de ámbito nacional: 6 puntos. - Máis de de 2 probas federadas de ámbito autonómico: 4 puntos. c. Convocatorias con seleccións autonómicas ou nacionais: - Cada convocatoria con selección nacional: 10 puntos - Cada convocatoria con selección autonómica: 6 puntos d. Resultados obtidos en competición oficial, segundo certificado federativo: - Campionato de Europa da modalidade: Posto do 1º a 3º: 25 puntos. Posto do 4º a 8º: 22 puntos. Participación: 18 puntos. - Campionato de España da modalidade: Posto do 1º a 3º: 16 puntos. Posto do 4º a 8º:12 puntos. Participación: 8 puntos. - Campionato Galego da modalidade: Posto do 1º a 3º: 6 puntos. Posto do 4º a 8º: 4 puntos. Participación: 2 puntos. e. Categoría de competición: - Sénior: 4 puntos. - Previa a sénior: 5 puntos. - Anterior á previa a senior: 7 puntos. - Resto de categorías: 2 puntos. f. Promoción da lingua galega Valorarase o uso da lingua galega na difusión de xeito habitual das participacións e resultados do/a deportista (paxina web, redes sociais,.): 2 puntos Clubs en Categoría Internacional (25.000€). Clubs en Categoría Estatal (20.000€). Clubs en Categoría Autonómica (18.000€). Clubs en Categoría Provincial (14.000€). Clubs en Categoría Comarcal (3.000€). Deportistas a nivel individual (1.500€). As solicitudes dirixiranse ó Departamento de Deportes no 4º andar do Concello da Estrada; nos prazos indicados no punto 4º das presentes Bases. O órgano competente para a instrución do procedemento, así como para a realización de cantas actuacións estime necesarias para a determinación, coñecemento e comprobación dos datos en virtude dos que debe pronunciarse a resolución, será o Concelleiro delegado de Deportes e o departamento de Deportes. O órgano instrutor do procedemento será o encargado de requirir aos solicitantes a emenda de deficiencias nas solicitudes presentadas. Así mesmo, requirirá á Tesourería municipal certificado de que os clubs e deportistas solicitantes estean ao corrente nas súas obrigas tributarias co Concello da Estrada. Elaborarase un informe de cada unha das solicitudes presentadas nas que se farán constar: Nome da entidade, disciplina deportiva e modalidade da subvención e/ou contía máxima á que opta Se está ou non completa a documentación do expediente, con expresión da data da finalización do prazo de presentación, no seu caso. Se cumpre os requisitos da convocatoria, con indicación expresa dos que non cumpra de ser o caso. A valoración das propostas presentadas, en base aos criterios relacionados no punto anterior, efectuarase por unha Comisión de Valoración constituída polo Concelleiro delegado de Deportes e Participación Cidadá que a presidirá e o técnico municipal de deportes, de existir, ou un funcionario municipal que actuará tamén como Secretario da Comisión de Valoración. Esta Comisión elevará unha proposta de concesión á Xunta de Goberno Local previo informe da Intervención municipal. A Xunta de Goberno Local será o órgano competente para a adopción do acordo de concesión de subvencións. Este acordo esgotará a vía administrativa. A resolución das subvencións notificaranse individualmente e publicaranse no Taboleiro de Anuncios do Concello, indicando a puntuación obtida por cada solicitude, o importe subvencionado e/ou os motivos da denegación. Os clubs deportivos e os deportistas individuais subvencionados ao abeiro destas bases quedarán obrigados: Colaborar co Excmo. Concello da Estrada naqueles programas deportivas que organice cando lle sexa requirido, para os efectos de promoción deportiva Participar en eventos deportivos con fins benéficos e/ou promocións organizadas e/ou participadas pola Concellería de Deportes, Novas Tecnoloxías e Participación Cidadá do Excmo. Concello da Estrada Farán constar na súa publicidade cos logos oficiais, o patrocinio do departamento de deportes e do Concello da Estrada. Dar publicidade da recepción destas axudas, a través das canles de comunicación dos clubs e deportistas. Cumprir coa Lei Antidopaxe vixente, e se o Concello o considera pertinente, o beneficiario deberá de acreditar o cumprimento mediante informe ou certificado médico. Cumprir en todo momento, as regras e valores do “Xogo Limpo”, publicados polo Concello Superior de Deportes. Achegar informe do desenvolvemento da súa actividade deportiva sempre e cando lle sexa requerido polo departamento de deportes municipal. A percepción destas axudas atópase suxeita á Lei do Imposto sobre a Renda das Persoas Físicas, sen que se atope en suposto de exención. Para o abono de ata o 100% do importe das subvencións económicas concedidas, será imprescindible acreditar polos perceptores/as a aplicación efectiva dos fondos percibidos con destino á finalidade que motivou a concesión mediante a presentación da seguinte documentación debidamente cumprimentada: a) Facturas relacionadas coa actividade subvencionada e por un importe superior á cantidade concedida. So se admitirán facturas comprendidas entre o período do 1 de xullo de 2019 e 30 de xuño de 2020, tendo que ser orixinais ou fotocopias cotexadas emitidas con posterioridade a realización dos gastos (adquisición de subministros, prestación de servizos,.) e nas que ademais de reunir todos os requisitos legais, deberán figurar en detalle todos os conceptos incluídos na mesma, e a constancia expresa de “Cobrada, asinada e indicando o nome, apelidos e o DNI”, pola persoa representante da empresa, que recibe o pagamento ou mediante xustificante da transferencia bancaria. b) Indicación expresa de que se realizou o fin para o que a subvención foi concedida e declaración doutras axudas e/ou subvencións concedidas con expresión, no seu caso de que o conxunto das axudas percibidas non superaron o gasto realizado (Anexo III.1). d) Memoria cuantificada das actividades realizadas e ingresos obtidos, onde os gastos deben de coincidir cos ingresos.(Anexo III.2). d) As actividades subvencionadas terán que realizarse na tempada obxecto da presente convocatoria. e) As subvencións xustificaranse antes do 1 de Outubro do 2020. Excepcionalmente e previa solicitude motivada de prórroga poderá presentarse xustificación ata o 15 de Outubro do 2020. No caso de non xustificarse no prazo anteriormente mencionado, procederase á revogación da mesma. Non serán gastos subvencionables: Os xuros debedores de contas bancarias. Os xuros, recargos e sancións administrativas. Os gastos de procedementos xudiciais. Os gastos que traian causa de dieta dos membros dos clubs ou deportistas, agás nos casos que se xustifique e se constate a asistencia a unha actividade deportiva ou campionato na que se participe. O pagamento realizarase unha vez que os e as beneficiarias xustifiquen os gastos ocasionados na execución das actividades subvencionadas, sempre dentro do prazo sinalado no punto e). A Delegación de Deportes do Concello poderá solicitar en calquera momento as explicacións e documentos que considere necesarios para o oportuno seguimento das actividades subvencionadas. Sen prexuízo do disposto na normativa xeral e nas Bases de Execución do Orzamento Municipal en materia de subvencións, os perceptores destas subvencións veranse na obriga de devolver as cantidades percibidas para o suposto de que incumpran algunha das condicións das bases recollidas na presente normativa. Nos aspectos non especificados nestas bases, as presentes axudas regularanse polo disposto na normativa xeral reguladora de subvencións, en especial, a Lei 38/2003, de 17 de novembro, xeral de subvencións. O que se fai público aos efectos da apertura do prazo de presentación de solicitudes de subvencións polas persoas ou entidades que correspondan, tal e como se recolle nas indicadas Bases. O que se fai público os efectos oportunos. Documento asinado dixitalmente ao marxe. O alcalde